CELEX: C2007/020/19
Language: el
Date: 2007-01-27 00:00:00
Title: Υπόθεση C-494/06 P: Αναίρεση που άσκησε στις 30 Νοεμβρίου 2006 η Επιτροπή των Ευρωπαϊκών Κοινοτήτων κατά της αποφάσεως που εξέδωσε το Πρωτοδικείο (δεύτερο τμήμα) στις 6 Σεπτεμβρίου 2006 στην υπόθεση T-304/04, Επιτροπή των Ευρωπαϊκών Κοινοτήτων κατά Ιταλικής Δημοκρατίας, Wam SpA

27.1.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 20/13
            
         Αναίρεση που άσκησε στις 30 Νοεμβρίου 2006 η Επιτροπή των Ευρωπαϊκών Κοινοτήτων κατά της αποφάσεως που εξέδωσε το Πρωτοδικείο (δεύτερο τμήμα) στις 6 Σεπτεμβρίου 2006 στην υπόθεση T-304/04, Επιτροπή των Ευρωπαϊκών Κοινοτήτων κατά Ιταλικής Δημοκρατίας, Wam SpA
   (Υπόθεση C-494/06 P)
   (2007/C 20/20)
   Γλώσσα διαδικασίας: η ιταλική
   Διάδικοι
   
      Αναιρεσείουσα: Επιτροπή των Ευρωπαϊκών Κοινοτήτων (εκπρόσωποι: V. Di Bucci και E. Righini)
   
      Αντίδικοι στην αναιρετική διαδικασία: Ιταλική Δημοκρατία, Wam SpA
   Αιτήματα της αναιρεσείουσας
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την απόφαση του Πρωτοδικείου των Ευρωπαϊκών Κοινοτήτων της 6ης Σεπτεμβρίου 2006 στις συνεκδικασθείσες υποθέσεις T-304/04 και T-316/04, Ιταλική Δημοκρατία και Wam κατά Επιτροπής των Ευρωπαϊκών Κοινοτήτων και, ως εκ τούτου,
            
         
               —
            
            
               αποφαινόμενο οριστικά επί της διαφοράς, να απορρίψει την εν λόγω προσφυγή ως αβάσιμη·
            
         
               —
            
            
               επικουρικώς, να αναπέμψει την υπόθεση στο Πρωτοδικείο προκειμένου αυτό να εκδώσει νέα απόφαση·
            
         
               —
            
            
               να καταδικάσει την Ιταλική Δημοκρατία και τη Wam SpA στα δικαστικά έξοδα τόσο της ενώπιον του Πρωτοδικείου διαδικασίας όσο και της ενώπιον του Δικαστηρίου διαδικασίας.
            
         Λόγοι αναιρέσεως και κύρια επιχειρήματα
   Η Επιτροπή προβάλλει μόνον ένα λόγο αναιρέσεως. Το Πρωτοδικείο, θεωρώντας ότι η αιτιολογία της προσβαλλομένης αποφάσεως ήταν ανεπαρκής για να προσδιοριστεί η επίπτωση της ενισχύσεως στις συναλλαγές και στον ανταγωνισμό, παρέβη τις διατάξεις του άρθρου 87, παράγραφος 1, ΕΚ σε συνδυασμό με εκείνες του άρθρου 253 ΕΚ και αιτιολόγησε την απόφασή του κατά τρόπο αντιφατικό.